Προ των πυλών βρίσκεται το μεγαλύτερο τραπεζικό deal που έγινε ποτέ στην Ελλάδα. Εθνική και Eurobank βρίσκονται σε προχωρημένες συζητήσεις για τη μεταξύ τους συγχώνευση και για το λόγο αυτό ανεστάλη η διαπραγμάτευση των μετοχών των δύο τραπεζών. Επίσημη πληροφόρηση δεν υπάρχει, όμως, πηγές από τις τράπεζες έλεγαν ότι η Εθνική θα συνέλθει μετά το τέλος της συνεδρίασης στο ΧΑ για να ενημερώσει για τις εξελίξεις. Το ίδιο θα κάνει και η τράπεζα του Λάτση.